Le concile de pierre

Le concile de pierre (La ŝtona koncilio) estas franc-ital-germana filmo reĝisorita de Guillaume Nicloux, publikigita en 2006.

Adaptita de la samnoma romano de Jean-Christophe Grangé (aŭtoro de Les Rivières pourpres kaj de L'Empire des loups) fare de Guillaume Nicloux mem kaj de Stéphane Cabel, la filmo rakontas la aventurojn de virino kiu faras sian propran esploron por malkovri la verajn originojn de sia adoptita filo kiu estas malaperinta.

La filmado okazis en Mongolio (ĉefe en la Monaĥejo Gandantegĉinlen en Ulaanbaataro) kaj en Francio (en Parizo). En tiu sesa longa filmo de la reĝisoro stelulas Monica Bellucci, Catherine Deneuve, Elsa Zylberstein, Sami Bouajila, Moritz Bleibtreu kaj Lorenzo Balducci. 

Intrigo

Starto ie en Mongolio, antaŭ 30 jaroj, en izola centro en arbaro dum regado de rusoj. Paro klopodas por liberigi maljunulon, sed ili estas tiukadre mortigitaj. La virino, mortanta en putofundo, rigardas medalionon kie li malkovras ke ŝi kaj ŝia partnero estas gepatroj de bebo.

Orienta Siberio, 30 jarojn pose. Laura Siprien, juna francino, venas al adoptejo por ricevi sian estontan adoptitan filon, Liu-San, mongoldevena, tiam du-jaraĝa.

Parizo, kelkajn jarojn poste. Liu-San estas junulo preskaŭ sep-jaraĝa. Post iom, Laura kaj ŝia filo suferas komunajn koŝmarojn. Stranga marko aperas sur la torso de la junulo. Kelkajn tagojn antaŭ sia datreveno, la filo estas forkaptita. Laura Siprien forveturas serĉante la originojn de sia filo, nome al Mongolio. 

Geaktoraro kaj roluloj
 Monica Bellucci : Laura Siprien
 Catherine Deneuve : Sybille Weber
 Moritz Bleibtreu : Serguei Makov
 Sami Bouajila : Lucas
 Elsa Zylberstein : Clarisse
 Nicolas Thau : Liu-San
 Lorenzo Balducci : policano Frank Neves

Kategorio:Francaj filmoj
Kategorio:Trileraj filmoj
Kategorio:Filmoj aperintaj en 2006
Kategorio:Filmoj pri infanoj
Kategorio:Fantastaj filmoj